Ek, BB en die pienk handsak – Christa se Joernaal
Gepubliseer op 2021-11-24 deur Dr Christa van Staden
Ek het my altyd verkyk aan mense met hulle hondjies in handsakke. En nooit gedink ek so so word nie. wat verrassend is, is dat manlief saamspeel …
Toe kry ek vir BB in 2010. Gaan sy saam met my winkels toe. En as die winkel weier dat sy saam ingaan, koop ek ook nie daar nie. So eenvoudig soos dit.
En toe ek weer sien, kry ek by seun en skoondogter hierdie handsak om BB in te dra. En gebruik ek hom omdat dit moeilik is om haar die hele tyd in my arms te dra.
BB was baie soet, het nie haar nie aan mense gesteur nie en so rustig in die mandjie gelê, selfs al wag ek en manlief vir mense en sit ons haar neer. Langs haar op die bank is haar pop wat altyd saam met haar gegaan het.
Nadat ek haar laat babas kry het om maatjies te hê, het sy by die huis gebly saam met hulle.
Die mandjie doen steeds getroue diens, die woewe se harnasse en bandjies word daarin gebêre. En dit gaan saam as ons die pad vat rivier toe, of Kuruman toe soos ons onlangs tweeweekliks gedoen het. Kan ek byvoeg dat ek daardie pad nie mis nie. Al het 'n stkkie van my harft in die Noord-Kaap agtergebly …
Haar twee seuns, Sobek en Shili, is egter nooit in die handsak gedra nie.
Hulle sal seker apiestuipe kry as ek hulle nou daarin sit. Selfs al wil ek dit net vir soortgelyke foto's doen.
Soete herinneringe aan die tyd toe ons twee af is Kaap toe om 'n stukkie grond te gaan soek. En gebly het om naby die kinders te wees.
Sleutelwoorde: Afrikaans,,BB,foto-stories,foto-uitdagings,foto's,Miniatuur Schnauzers,Suid-Afrika,Woefkinders
Vorige bydrae As ek maar soos die natuur kon wees …
Volgende bydrae Onverwagse groenigheid …
5 gedagtes oor "Ek, BB en die pienk handsak"
2021-11-24 om 9:11 vm
Dis te dierbaar. Is BB nie swaar om so te dra nie? Ek het maar my honde geleer om met tye by die huis te bly. Nancy het ek as klein hondjie saam skooltoe gevat maar dit het nie gewerk nie. Kinders was nie gewoond aan honde nie en ek moes n ander plan maak. Die tannie waar ek gebly het het haar vir n maand opgepas totdat ek n huis gekey het.
2021-11-24 om 12:30 nm
Ag Scrapy, wat mens nie alles vir jou woewe sal doen nie. Nee, sy was nie, maar nou is sy beslis te swaar daarvoor.
2021-11-25 om 12:24 vm
So gedink. Dis al vir my gesê dat hul wens die aandag en liefde wat mens vir diere gee vir hul gegee moet word.
2021-11-25 om 6:36 vm
Mens sou graag wou, maar diere is soveel meer vergewensgesind, dra nie wrokke nie, is altyd bly om my te sien, het nie geheues soos olifante wat my altyd aan my woorde wil herinner nie. As hulle by diere kon leer, sou hulle ook meer liefde van my ontvang het …